C 235/8
SK
Úradný vestník Európskej únie
3.7.2023
Návrh na začatie prejudiciálneho konania, ktorý podal Hoge Raad der Nederlanden (Holandsko) zo 7. marca 2023 – X/Staatssecretaris van Financiën (Vec C-137/23, Alsen) (1) (2023/C 235/11) Jazyk konania: holandčina Vnútroštátny súd, ktorý podal návrh na začatie prejudiciálneho konania Hoge Raad der Nederlanden
Účastníci konania pred vnútroštátnym súdom Navrhovateľ v konaní o kasačnom opravnom prostriedku: X Odporca v konaní o kasačnom opravnom prostriedku: Staatssecretaris van Financiën
Prejudiciálne otázky 1.
Má sa článok 14 ods.
1 písm.
c) smernice 2003/96 (2) vykladať v tom zmysle, že oslobodenie od dane stanovené v tomto ustanovení sa vzťahuje na energetické výrobky, pri ktorých je preukázané, že sa používajú na pohon lodí počas plavby vo vnútrozemských vodách Únie – aj keď počas tohto používania tieto energetické výrobky (v prejednávanej veci plynový olej) neobsahujú minimálny požadovaný obsah značkovacej látky Solvent Yellow 124 –, ak daňové orgány nemajú jeden alebo viacero dôkazov, že vlastník alebo prevádzkovateľ plavidla alebo jeho zástupca na palube plavidla (kapitán lode) je zapojený do daňového úniku, zneužitia alebo vyhýbania sa plateniu spotrebnej dane v súvislosti s plynovým olejom, ktorý má v držbe? 2.
Ak je odpoveď na prvú otázku záporná: Má sa článok 7 ods.
2 smernice 2008/118 (3) vykladať v tom zmysle, že v situácii, keď sa v zásobníku plavidla vnútrozemskej plavby nachádza len plynový olej, ktorý pochádza od dodávateľa pohonných hmôt, ktorý môže s povolením daňových orgánov tento plynový olej uviesť do daňového voľného obehu s oslobodením od spotrebnej dane, samotná skutočnosť, že plynový olej nemá požadovaný minimálny obsah značkovacej látky Solvent Yellow 124, znamená, že daňová povinnosť k spotrebnej dani vznikla výlučne v čase tohto skoršieho uvedenia do daňového voľného obehu podľa článku 7 ods.
2 písm.
a) tejto smernice? 3.
Ak je odpoveď na druhú otázku záporná a za predpokladu, že článok 7 ods.
2 písm.
b) smernice 2008/118 sa preto uplatňuje aj v tejto situácii: Bráni zásada proporcionality práva Únie tomu, aby sa spotrebná daň, ktorá vznikla podľa článku 7 ods.
2 písm.
b) smernice 2008/118, vyrubila podľa článku 8 ods.
1 písm.
b) tejto smernice kapitánovi lode, ktorý má v držbe tovar podliehajúci spotrebnej dani, aj keď táto osoba nemala dôvod pochybovať o tom, že plynový olej bol dodaný s oslobodením od spotrebnej dane v súlade s právom Únie a vnútroštátnou právnou úpravou? 4.
Je pre odpoveď na tretiu otázku relevantné, že kapitán lode nevykonáva svoju funkciu v rámci pracovnoprávneho vzťahu, ale je zároveň vlastníkom plavidla?
(1) (2) (3)
Názov prejednávanej veci je fiktívny.
Nezodpovedá skutočnému menu žiadneho z účastníkov konania.
Smernica Rady 2003/96/ES z 27. októbra 2003 o reštrukturalizácii právneho rámca spoločenstva pre zdaňovanie energetických výrobkov a elektriny (Ú. v.
EÚ L 283, 2003, s. 51; Mim. vyd.
09/001, s. 405).
Smernica Rady 2008/118/ES zo 16. decembra 2008 o všeobecnom systéme spotrebných daní a o zrušení smernice 92/12/EHS (Ú. v.
EÚ L 9, 2009, s. 12).
Návrh na začatie prejudiciálneho konania, ktorý podal Landgericht Ravensburg (Nemecko) z 9. marca 2023 – TJ, KI, FA/Mercedes-Benz Bank AG, Volkswagen Bank GmbH (Vec C-143/23, Mercedes-Benz Bank a Volkswagen Bank) (2023/C 235/12) Jazyk konania: nemčina Vnútroštátny súd, ktorý podal návrh na začatie prejudiciálneho konania Landgericht Ravensburg